Rahat loppuvat | Kehitysvammaisten Uudenmaan tukipiiri ry
Sosiaali- ja terveysjärjestöt ajautumassa rahapulaan
Julkaistu: 10.11. klo: 09:30
Päivitetty: 10.11. klo: 10:03
Valtakunnalliset sosiaali- ja terveysjärjestöt ovat ajautumassa rahapulaan. Tuoreen järjestöbarometrin mukaan reilu kolmannes johtajista uskoo järjestöjensä taloustilanteen heikkenevän vuoden sisällä. Kolmannes ennakoi myös työntekijämäärän vähenevän taloussyistä.
Sosiaali- ja terveysturvan keskusliitto ennakoi, että heikennykset näkyvät etenkin vammaisten, ikäihmisten sekä lapsiperheiden auttamisessa. Järjestöjen mukaan näissä palveluissa on puutteita jo ennestään. Kuntien säästöjen pelätään vain heikentävän tilannetta.
Lisäksi järjestöt ovat huolissaan ihmisten tiedonsaannista kuntapalveluista. Kaikkein heikoimmin tieto kulkee kuntalaisille sosiaalipalveluista. Järjestöjen mielestä parhaimmin palveluistaan kertoo erikoissairaanhoito.
Järjestöt ovat keskittyneet viime vuosina yhä enemmän kansalaisjärjestötoimintaan ja vähentäneet palvelutuotantoaan. Tämä on tehnyt ne yhä riippuvaisemmiksi Raha-automaattiyhdistyksen jakamista avustuksista.
Valtakunnallisista järjestöistä valtaosa saa yli puolet tuloistaan RAY:lta.
Käyntejä kotisivuilla:130053 kpl